Manchild (երգ, Սաբրինա Քարփենթեր)

**«Manchild»**, ամերիկացի երգչուհի և հեղինակ-կատարող Սաբրինա Քարփենթերի երգը։ Այն թողարկվել է 2025 թվականի հունիսի 5-ին Island Records լեյբլում որպես նրա  «*[[Man’s Best Friend]]*» (2025) յոթերորդ ստուդիական ալբոմի գլխավոր սինգլ(2025)։ Քարփենթերը երգը գրել է Ջեք Անտոնոֆի և Էմի Ալենի հետ համատեղ, իսկ պրոդյուսերներն են եղել Քարփենթերը և Անտոնոֆը։  Ուղեկցող երաժշտական տեսահոլովակը թողարկվել է հունիսի 6-ին։ 

Երգը նկարագրվել է որպես փոփ և սինթի փոփ թրեք՝ քանթրի ազդեցությամբ և դիսկո հիշեցնող էներգիայով։  Քնարական առումով երգը հումորով քննադատում է անհաս նախկին ընկերոջը՝ առույգացնող մեղեդիների ներքո։  «Manchild»-ը գլխավորել է հիթ-շքերթները ԱՄՆ-ում (Քարփենթերի երկրորդ չարթոփերը), Իռլանդիայում և Մեծ Բրիտանիայում (դառնալով Քարփենթերի չորրորդ սինգլը, որը զբաղեցրել է առաջին հորիզոնականը երկու երկրներում), ընդգրկվել է Ավստրալիայի և Նոր Զելանդիայի հիթ-շքերթների առաջին տասնյակում, ինչպես նաև Ավստրիայի, Գերմանիայի, Նիդեռլանդների, Նորվեգիայի և Շվեդիայի հիթ-շքերթների առաջին քսանյակում։

## Թողարկում
2025 թվականի հունիսի 2-ին Քարփենթերը Instagram-ում կիսվել է խորհրդավոր գրառմամբ, որը ակնարկում է նոր երաժշտության թողարկման մասին։  Երգչուհին թողարկել է թիզերային տեսանյութ, որում նա կանգնած է ճանապարհի եզրին Daisy Dukes կոստյումով մինի շորտով և սպասում է բեռնատարին, որպեսզի նրանով տուն գնա: Անաղմուկ տեսահոլովակի վերջում լսվում է, թե ինչպես է նա ասում «oh boy»։  Նույն օրը ԱՄՆ-ի ողջ տարածքում հայտնվել են գովազդային վահանակներ՝ նոր նախագծի հիշատակմամբ։ Վահանակներին պատկերված էին  տարբեր տողեր սպասվող երգից։

## Կոմպոզիցիա
«Manchild» երգը նկարագրվել է որպես քանթրի երաժշտության, փոփ երաժշտության և սինթի փոփի ազդեցությամբ երգ՝ «դիսկո էներգիայով»։  Շատ հրատարակություններ երգը համեմատել են Քարփենթերի 2024 թվականի «Please Please Please» սինգլի հետ։  Երգը պատմում է խղճուկ նախկին ընկերոջ մասին, որին Քարփենթերը «ներկայացնում է ծաղրական կերպով» և վիրավորում է նրա ինտելեկտը։  Երգի ողջ ընթացքում երգչուհին «վիրավորանքներ է նետում քաղցր և առույգ մեղեդու ներքո»։

## Մրցանակներ և անվանակարգեր

## Երաժշտական տեսահոլովակ
Երաժշտական տեսահոլովակը, որի ռեժիսորներն են Վանիա Հեյմանը և Գալ Մագգիան, թողարկվել է 2025 թվականի հունիսի 6-ին։  Տեսահոլովակը, որը ոգեշնչված է ֆիլմերի թրեյլերների դինամիկ մոնտաժից, պատկերում է Քարփենթերին, որը ավտոստոպով ճանապարհորդում է ամերիկյան Արևմուտքում «տղամարդկանց բազմազան խմբի» հետ (որոնցից ոմանք օգտագործում են տարօրինակ տրանսպորտային միջոցներ, ինչպիսիք են ռեակտիվ դահուկը, մոտոցիկլետին ամրացված գնումների սայլը և մոտոհրաձգային աթոռը) և հայտնվում խելագար և վտանգավոր իրավիճակներում (օրինակ ՝ որսորդական հրացանը ճոճելը, ժայռից ընկնելը և օրկայի հետ հանդիպելը)։  Տեսանյութի ողջ ընթացքում Քարփենթերի արկածները տղամարդկանց հետ դառնում են ավելի սյուրռեալիստական, զավեշտական և քաոսային։

## Համերգային ելույթներ
«Manchild»-ի նորամուտը համերգային կատարմամբ տեղի է ունեցել *Primavera Sound 2025* փառատոնում 2025 թվականի հունիսի 6-ին։

## Կոմերցիոն հաջողություն
Սինգլը Billboard Hot 100-ի առաջին հորիզոնականում է՝ դառնալով Քարփենթերի երկրորդ չարթոփեր «Please Please Please»-ից հետո, և չորրորդ հիթը Թոփ-10-ում՝ հաշվի առնելով «Espresso»-ն (№ 3) և «Taste»-ն (№ 2)։ 

«Manchild»-ը գլխավորել է  UK Singles Chart-ը Մեծ Բրիտանիայում՝ դառնալով Քարփենթերի չորրորդ սինգլը, որն այդ երկրում զբաղեցրել է առաջին հորիզոնականը «Espresso»-ից, «Please Please Please»-ից և «Taste»-ից հետո։

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Փոփ երաժշտություն